Det bærende i strategien om at skabe en bedre udvikling i kommunens landdistrikter handler om at udpege såkaldte fokusbyer, som kommunen vil have særligt øje på i forhold til udvikling. Konkret drejer det sig for eksempel om, at der bliver afholdt møder med borgerforeninger og lignende. På den måde afdækkes i samarbejde, hvor der bedst sættes ind for at give de optimale rammer for byens udvikling. Formanden for Brønderslev kommunes Teknik- og miljøudvalg Karsten Frederiksen fra Det Konservative Folkeparti siger, at kommunen kort efter nytår vil holde møde med borgerne i Serritslev. - Vi forventer at kunne udpege een fokusby om året, siger Karsten Frederiksen.

Opsummering:
Brønderslev Kommune vil i de kommende år øge indsatsen for at skabe bedre liv i de små samfund